Betws-y-Coed

Betws-y-Coed er en by og et samfunn i Conwy i det nordlige Wales. Den ligger i regionen Snowdonia, ved elvene Conwy og Llugwy. Befolkningen i samfunnet per folketellingen i 2021 var 476, en nedgang fra forrige folketelling.<ref>«Betws-y-Coed», Citypopulation</ref>

Byen ble grunnlagt ved et kloster mot slutten av 500-tallet. De eldste delene av St. Michaels kirke, som ligger nordøst for landsbyen, dateres tilbake til 1300- eller 1400-tallet. Betws-y-Coed forble et lite jordbrukssamfunn frem til 1800-tallet, da en gruveindustri for bly utviklet seg og en del av Thomas Telfords vei fra London til Holyhead (dagens motorvei A5) ble bygget gjennom landsbyen i 1815, etterfulgt av en jernbanestasjon i 1865. Disse nye transportforbindelsene oppmuntret til nye utbygginger for å betjene turister, som St. Marys kirke, og området ble populært blant landskapskunstnere.«Betws-y-Coed», Coflein. 2009

Av severdigheter har byen to museer, Miner's Bridge, en kirke fra det 1300-tallet, Fairy Glen og flere fosser, deriblant Pont-y-Pairfallene og Conwyfallene. Byen er et populært utgangspunkt for friluftsaktiviteter. Verdensmesterskapet i motbakkeløp ble arrangert i byen i 2015.

 Toponymi 
Landsbyens navn kommer fra de walisiske ordene betws (et lån fra det angelsaksiske bed-hus, «bedehus» og y coed, «skogen». Navnet betyr derfor «bedehus i skogen». Det er kjent at det eksisterte et kloster i området på 500-tallet. Den eldste skriftlige nedtegnelsen av navnet er Betus i 1254.Owen, Hywel Wyn; Morgan, Richard (2007): Dictionary of the Place-Names of Wales. Llandysul: Gomer. ISBN 978-1-84323-901-7. OCLC 191731809; s. 31.

Den walisiske språkkommisjonæren oppgir standardformen av navnet som Betws-y-coed, med liten «c».«List of Standardised Welsh Place-names», Welsh Language Commissioner. Det lokale samfunnsrådet oppgir derimot navnet som Betws-y-Coed, med stor «C».«Memorial Hall», Betws-y-Coed Community Council. 14. november 2023. 

 Musikk 
Melys, et uavhengig rockeband, ble grunnlagt i Betws-y-Coed i 1997. Gruppen, som synger på både engelsk og walisisk, har spilt inn elleve sesjoner eller økter for John Peel på BBC Radio 1 og vant prisen for hans Festive Fifty i 2001. De vant prisen for beste walisiskspråklige artist på Welsh Music Awards'' i 2002.«Melys - About», Melysmusic.com

 Referanser 

 Eksterne lenker 


Kategori:Byer i Conwy
Kategori:Snowdonia